苏轼
正辅既见和复次前韵慰鼓盆劝学佛
稚川真长生，少従郑公游。
孝章偶不死，免为文举忧。
馀龄会有适，独往岂相攸。
由来警露鹤，不羡撮蚤。
愿加视后鞭，同驾躅空辀。
宁餐堕齿堇，勿忆齐眉羞。
何时遂纵壑，归路同首丘。
东冈松柏老，西岭橘柚秋。
著意寻弥明，长颈高结喉。
无心逐定远，燕颔飞虎头。
君方卒功名，一泛范蠡舟。
我亦沾沛渥，渐解钟仪囚。
宁须张子房，万户自择留。
犹胜嵇叔夜，孤愤甘长幽。
南窗可寄傲，北山早归櫌。
此语君勿疑，老彭跨商周。